Տանյա Թաքեր

Տանյա Դենայս Թաքեր (), ամերիկացի քանթրի երաժիշտ, երգիչ և երգերի հեղինակ, ով թողարկել է իր առաջին հիթը՝ «Delta Dawn»-ը 1972 թվականին 13 տարեկանում։ Հետագա տասնամյակների ընթացքում Թաքերը դարձել է այն հազվագյուտ կատարողներից մեկը, ով հասունության և կարիերայի ընթացքում չի կորցրել իր լսարանը։ Այդ ընթացքում նա թողարկել է մի շարք թոփ-10 և թոփ-40 հիթեր։ Նա մի քանի հաջող ալբոմներ, քանթրի երաժշտության միության մրցանակների անվանակարգեր և հիթեր ունի, ինչպիսիք են «What's Your Mama's Name?» և «Blood Red and Goin' Down», «Lizzie and the Rainman», «Strong Enough to Bend», «Two Sparrows in a Hurricane» երգերը։ 2019 թվականին թողարկված «While I'm Livin'» ալբոմը հաղթել է Գրեմմի որպես լավագույն քանթրի ալբոմ, իսկ «Bring My Flowers Now» երգը այդ ալբոմից հաղթել է Գրեմմիի «Լավագույն քանթրի երգ» անվանակարգում։

Վաղ տարիներ 
Թաքերը Ջես «Բո»-ի և Խուանիտա Թաքերի ընտանիքում չորրորդ երեխան էր։ Նրա հայրը ծանր սարքավորման օպերատոր էր, և ընտանիքը հաճախ տեղափոխվում էր, որ հայրը ավելի լավ աշխատանք գտնի։ Տանյայի վաղ մանկությունն անց է կացել հիմնականում Արիզոնա նահանգի Ուիլքոքս քաղաքում, որտեղ ընդամենը մեկ ռադիոկայան էր՝ KHIL-ը, որով միայն քանթրի երաժշտություն էր կատարվում։ Թաքերները հաճախում էին այնպիսի քանթրի աստղերի համերգներ, ինչպիսիք են Էրնեսթ Թաբն ու Մել Թիլիսը, իսկ Տանյայի քրոջը՝ Լակոստային, հաճախ գովում էին լավ վոկալային տվյալների համար։ Ութ տարեկանում Տանյան ասել է իր հորը, որ նույնպես ուզում է քանթրի երգչուհի դառնա։

Երբ Թաքերները տեղափոխվել են Յուտա նահանգի Սենթ Ջորջ քաղաք, Խուանիտան վերցրել է Տանյային «Ջերեմի Ջոնսոն» ֆիլմի լսումներին։ Տանյան փորձում էր գլխավոր դեր ստանալ, սակայն նրան վերցրել են մի այլ՝ ավելի փոքր դերի համար։ Մոտովորապես այդ ժամանակ էլ նա ստացել է իր առաջին երաժշտական ընդմիջումը, երբ նրանց ընտանիքը հաճախել է Արիզոնա նահանգի Ֆինիքս քաղաքի փառատոնը։ Նրանք հույս ունեին, որ հայտնի կատարող՝ քանթրի երգիչ Ջուդի Ջինը, տեղ կգտնի Տանյայի համար իր շոուի մեջ։ Տանյան երգել է փառատոնի զվարճական ուղղությամբ տնօրենի համար, ինչից հետո նրան թույլատրել են երգել փառատոնի ժամանակ։

Կարիերայի հայտնաբերում 
Թաքերը դեբյուտել է Մել Թիլիսի հետ, ով այնքան էր տպավորված նրա տաղանդով, որ հրավիրել է Տանյային բեմ։ 1969 թվականին ընտանիքը տեղափոխվել է Նևադա նահանգի Հենդերսոն քաղաք, որտեղ Թաքերը հաճախ ելույթներ էր ունենում։ Վերջ ի վերջո, նա ձայնագրել է դեմո սկավառակ, որով կարողացել է գրավել երգերի հեղինակ Դոլորես Ֆուլերի ուշադրությունը։ Ֆուլերն ուղարկել է սկավառակն երաժշտական պրոդյուսեր Բիլի Շերիլին՝ CBS Records լեյբլի արտիստների և ռեպերտուարի ղեկավարին։ Շերիլը տպավորված էր դեմո սկավառակով և օգնել է Տանյային պայմանագիր կնքել Columbia Records-ի հետ։

Քանթրի երաժշտական կարիերա

1972-1979․ դեռահաս քանթրի աստղ 
Շերիլը սկզբում պլանավորել է, որ Թաքերը ձայնագրելու է «The Happiest Girl in the Whole USA», բայց նա դրա փոխարեն ընտրել «Delta Dawn»-ը՝ երգ, որը Բեթ Միդլերը երգել էր The Tonight Show-ում։ Նա թողարկել է այդ երգն որպես իր առաջին սինգլ այն ժամանակ, երբ Դոննա Ֆարգոն՝ «The Happiest Girl in the Whole USA» երգի հեղինակը, թողարկել է իր սեփական տարբերակը որպես սինգլ։ 1972 թվականին թողարկած «Delta Dawn» երգը հիթ է դարձել, հասնելով վեցերորդ հորիզոնականին քանթրի հիթ-շքերթներում և ցածր հորիզոնականներին՝ փոփ հիթ-շքերթներում։ Սկզբում Columbia Records-ը փորձել է գաղտնի պահել Թաքերի տարիքը, սակայն նրան մոտ դա չի ստացվել, և Տանյա Թաքերը սենսացիա է դարձել։ Մի տարի անց ավստրալիացի երգչուհի Հելեն Ռեդին թողարկել է «Delta Dawn» երգի իր տարբերակն, որն ամերիկյան փոփ երաժշտության հիթ-շքերթներում առաջին հորիզոնական է զբաղեցրել։

«Ես շնորհակալ եմ հաջողակ աստղերին և բարի Աստծոն այս երգի համար», ասել է Թաքերը Nine-O-One ցանցային ամսագրին 1988 թվականին։

Նրանք երկրորդ սինգլը՝ «Love's The Answer»-ը դարձել է թոփ-10 հիթ 1972 թվականին։

Թաքերի երրորդ սինգլը՝ «What's Your Mama's Name»-ը, 1973 թվականի գարնանը դարձել է նրա առաջին համար մեկ հիթը։ Երկու այլ համար մեկ երգեր՝ «Blood Red and Goin' Down» և «Would You Lay with Me (In a Field of Stone)» հետևել են դրան, դարձնելով Թաքերին կարևոր աստղ։

1975 թվականին նա պայմանագիր է կնքել MCA Records լեյբլի հետ, որտեղ թողարկել է մի շարք հիթ սինգլներ, որոնք լույս են տեսել 1970-ականների վերջում։

Այդ հիթերի մեջ էր «Lizzie and the Rainman» երգը, որը համար մեկ քանթրի հիթ է դարձել, և Թաքերի՝ փոփ երաժշտության հիթ-շքերներում թոփ-40 զբաղեցրած միակ երգը։ 1975 և 1978 թվականների ընթացքում, Թաքերը թողարկել է մի շարք քանթրի հիթեր, ինչպիսիք են «San Antonio Stroll», «Here's Some Love» և «It's a Cowboy Lovin' Night» երգեր։

1978 թվականին նա որոշել է փոխել իմիջը և անցնել ռոք երաժշտության իր TNT ալբոմով։ Չնայած այդ ալբոմի շուրջ վիճաբանություններին և սեքսուալ շապիկին, հաջորդ տարի այն դարձել է ոսկե։

Ալբոմից երկու հիթային սինգլներ կային՝ «I'm a Singer, You're the Song» և «Texas (When I Die)» երգերը։

1979-1984․ վաճառքների անկում և անձնական պայքարներ 
1970-ականների վերջին Թաքերի վաճառքները անկում էին ապրում՝ 1980 թվականի դրությամբ նա ընդամենը երկու հիթ է ունեցել, որոնցից մեկը «Can I See You Tonight?» երգն էր։ 1980 թվականին նա ձայնագրել է մի քանի սինգլներ Գլեն Քեմփբելի հետ, որի հետ նա ռոմանտիկ հարաբերություններ է ունեցել։ Որպես լրացում այդ ձայնագրություններին, նա նաև դեբյուտել է «Hard Country» լիամետրաժ ֆիլմում, թեև փոքր դերեր է ունեցել մինչ այդ «Jeremiah Johnson» (1972) ֆիլմում և The Rebels (1979) հեռուստասերիալում։

Չնայած դրան, որ 1983 թվականի մարտին նա ունեցել է թոփ-10 հիթ («Feel Right») նրա առաջին և միակ Arista ալբոմից՝ Changes-ից։ Նա փորձում էր այնպես անել, որ նրա երաժշտությունը հնչի ռադիոյով։ 1983 թվականին նրա սինգլները չէին ընդգրկվում հիթ-շքերթների թոփ-40-ում։

Նա մի քանի սիրահարներ ուներ՝ քանթրի երգիչ Մերլ Հագարդը, դերասան Դոն Ջոնսոնը, փոփ երգիչ Էնդի Գիբը, և ամենանշանավորը՝ Գլեն Քեմփբելը, ում հետ նա թողարկել է «Dream Lover» հիթ դուետը։

1986-1997․ Վերադարձ 
1986 թվականին Թաքերը պայմանագիր է կնքել Capitol Records-ի հետ; նա վերադարձել է հիթ-շքերթներ «One Love at a Time» երգով, որը զբաղեցրել է երրորդ հորիզոնական։ Նրա կարիերան վերականգնվել է 1986 թվականին «Girls Like Me» ալբոմով, որի մեջ են մտել 4 թոփ-10 քանթրի սինգլներ։ 1988 թվականին նա երեք համար մեկ երգեր ուներ՝ «I Won't Take Less Than Your Love», «If It Don't Come Easy», և «Strong Enough to Bend»։

1988 թվականին Թաքերը առաջադրվել է քանթրի երաժշտության միության կողմից «տարվա կին վոկալիստ» անվանակարգում։ Այդ ժամանակ նա շատ այլ մրցանակներ է ստացել։ Նրա ներդրումը քանթրի երաժշտության մեջ պագևատրվել է, երբ քանթրի երաժշտության միությունը 1991 թվականին ճանաչել է նրան «տարվա կին վոկալիստ», թեև նա բաց է թողել այդ միջոցառումը՝ երկրորդ երեխայի ծննդաբերության պատճառով։ 1990-ականների սկզբին նրա ութ հաջորդ սինգլները հասել են թոփ-10, ներառյալ «Down To My Last Teardrop», «(Without You) What Do I Do with Me» և «Two Sparrows in a Hurricane» երգերը։

Նրա 1993 թվականի ալբոմը՝ «Greatest Hits 1990-1992»-ը բարձրացել է մինչև 15-րդ հորիզոնական և 18-րդ հորիզոնական՝ քանթրի ալբոմների հիթ-շքերթում։ Liberty Records-ը փոխարինվել է Capitol Nashville-ին 1994 թվականին։

2000-ներկա․ Երաժշտական կարիերան այսօր 
2002 թվականին նա թողարկել է «Tanya» ալբոմը, որը տարածվել է Capitol Records լեյբլում։ Ալբոմը պրոդյուսավորել է նրա ամուսին Ջերի Լասեթերը և ներառել է Վինս Գիլի վոկալը։

2009 թվականին Թաքերը ստորագրել է միանգամյա պայմանագիր Saguaro Road Records-ի հետ։ Տանյայի նախագիծը՝ «Lonesome Town»-ը հետաձգվել է, որպեսզի նա թողարկի իր կարիերայի առաջին քավեր ալբոմը՝ «My Turn»-ը։ Այն թողարկվել է 2009 թվականի հունիսին և 27-րդ հորիզոնական զբաղեցրել Billboard-ի քանթրի հիթ-շքերթում։ Առաջին սինգլը՝ «Love's Gonna Live Here»-ը թողարկվել է ռադիոյով և մատչելի է միայն որպես թվային սինգլ։

Դա Բաք Օուենսի դասական հիթի րեմեյկն է։ Ալբոմը ներառում է այնպիսի դասական քանթրի հիթեր, ինչպիսիք են «Wine Me Up», «Lovesick Blues», «You Don't Know Me», «Ramblin' Fever», «Walk Through This World With Me», «Big Big Love», «Crazy Arms», «After the Fire Is Gone» և «Oh Lonesome Me»։

Թեքերը հայտնվել է 2012 թվականի Թերի Քլարքի «Classic» ալբոմում։

2017 թվականի հունիսին Թաքերը ներառվել է Rolling Stone ամսագրի «Բոլոր ժամանակների 100 մեծագույն արտիստներ» ցանկում։

Գլեն Քեմփբելի մահից հետո՝ 2017 թվականի օգոստոսի 8-ին, Թաքերը թողարկել է իր առաջին սինգլը՝ «Forever Loving You»-ն, որի հեղինակն է Թենեսի նահանգի սենատոր Ռասթի Քրոուն։ Երգի թողարկումը զայրույթ է առաջացրել լսողների մոտ։ Թաքերը պնդել է, որ երգից աշխատած բոլոր միջոցները անցնելու են Ալցգեյմերի հիվանդությամբ տառապող մարդկանց բուժման համար։

2019 թվականի հունիսի 25-ին, The New York Times ամսագիրը ներառել է Տանյա Թաքերին այն արտիստների ցանկի մեջ, ում նյութերը ոչնչացվել են 2008 թվականի հրդեհի ժամանակ։

2020 թվականի հունվարի 26-ին Տանյա Թաքերը հաղթել է իր առաջին Գրեմմի մրցանակը «Bring My Flowers Now» և «While I'm Livin» երգերի համար։

Այլ աշխատանքներ 
Տանյան հայտնվել է որպես հայտնի ժուրի 1979 թվականին «Dance Fever» շոուում։

1997 թվականին Թաքերը հրատարակել է ինքնակենսագրություն՝ Նիկելի երազներ․ Իմ կյանքը։

Անձնական կյանք 
Թաքերը հարաբերություններ է ունեցել տարբեր արտիստների հետ, հատկապես Գլեն Քեմփբելի։ Նա նույնպես հանդիպում էր Մերլ Հագարդի, Էնդի Գիբի և Դոն Ջոնսոնի հետ։

Հետագայում Թաքերը հարաբերություններ է ունեցել Բեն Րիդի հետ։ Նրանք մեկ դուստր և մեկ որդի են ունեցել։

Թաքերը նաև հանդիպում էր Նեշվիլից երաժիշտ Ջերի Լասեթերի հետ։ Նրանք նշանադրվել է առաջին անգամ 1997 թվականին և երկրորդ անգամ՝ 1999-ին։ Մի քանի օր մնացած մինչև հարսանիքը, Թաքերը չեղյալ է համարել արարողությունը, երբ հասկացել է, որ հղի է երրորդ անգամ։ Նա հայտնել է, որ չի հարսանեկան զգեստ հագնել հղի վիճակում։

Թաքերի երկու եղբայրներից մեկը՝ Ռոբերտը, մահացել է 2017 թվականի սեպտեմբերիին թոքաբորբից։

Մրցանակներ և պարգևներ

Գրեմմի մրցանակաբաշխություն

Սկավառակագրություն

Ստուդիական ալբոմներ

1970 թվականներ

1980 թվականներ

1990 թվականներ

2000-2010ականներ

Համերգային ալբոմներ

Ժողովածուներ

Վիդեոալբոմներ

Այլ տեղերում

Որպես գլխավոր արտիստ

1970 թվականներ

1980 թվականներ

1990 թվականներ

2000ականներ-2010ականներ

Որպես աջակցող արտիստ

Հիթ-շքերթներում ընդգրկված Բ-կողմեր

Հիթ-շքերթներում ընդգրկված այլ երգեր

Տեսահոլովակներ

Որպես գլխավոր արտիստ

Որպես աջակցող արտիստ

Ծանոթագրություններ

Արտաքին հղումներ 

Քանթրի երաժշտություն
Ռոք երգչուհիներ
Փոփ երգչուհիներ
Ամերիկացի ռոք երգչուհիներ
Ամերիկացի փոփ երգչուհիներ
«Գրեմմի» մրցանակի դափնեկիրներ
21-րդ դարի ամերիկացի երաժիշտներ
20-րդ դարի ամերիկացի երգչուհիներ
Ամերիկացի երգահաններ